Jeg købte en MS Surface Pro 128GB tablet med office og et gavekort i forbindelse med "Black Friday" på Elgigantens hjemmeside. Prisen var 4000,- og oplyst til at være en besparelse på ca. 2100,-, så vidt jeg husker.

Mandag får jeg en mail med et tracking nummer og to SMS'er om at hvv. MS Office og tablet er forsinket. Jeg er umiddelbart i tvivl, om disse oplysninger er korrekte, så jeg tjekker lagerstatus på Elgiganten.dk. Her står samme vare til at være på lager (både online og i samtlige butikker) og nu til en billigere pris (5799,-), end oplyst normalpris ved mit køb. 

Jeg tænker, at SMS'erne må være en fejl, så jeg skriver til kundeservice. De meddeler, at SMS'erne er rigtige. Jeg får imidlertid en SMS fra PostDK om, at pakken er klar til afhentning i postboksen, så jeg henter den. Pakken er på måske 40x50cm, men meget let. Derfor ringer jeg til kundeservice, som oplyser, at pakken indeholder mit gavekort på 250,- til MS apps. De begrunder i øvrigt den forsinkede levering med, at online lagerstatus fra i går og i dag er en fejl (som i skrivende stund stadig ikke er rettet).

Jeg har så disse kommentarer til det:

* Det er spild af min tid at sende en pakke med en vare, som jeg alligevel ikke kan bruge før jeg får hovedproduktet. Nok mest et symptom på uintelligent ordrehåndtering.

* Jeg kan selvfølgelig ikke vide det, men jeg synes det ligner, at Elgiganten hellere vil sælge tablets til 5799,- end til 4000,-, og derfor udskyder levering af mit køb. Det er måske ikke ulovligt, men det er ret dårlig stil.

* Hvis online lagerstatus ikke bliver rettet, må det enten være fordi Elgiganten ikke har styr på sin egen hjemmeside (næppe), eller også har deres servicemedarbejder fyldt mig med løgn. Sidstnævnte er naturligvis helt uacceptabelt.

* Det bliver værre af, at man nu sælger til nedsat pris. Dvs. min besparelse på godt 2000,- allerede er blevet reduceret til knap 1800,- eller mindre - uden at jeg har fået varen endnu.

Så Elgiganten - det er fint at I har nogle gode priser - men I skal altså også levere varen og ikke spilde kundernes tid eller komme med søforklaringer.

/Esben

PS: Da man åbenbart skal på Facebook for at se min kommentar til Elgigantens svar, gentager jeg den nedenfor: 

Tak for svaret, men I gør jo tilsyneladende ikke noget konkret ved det helt centrale problem: At I på den ene side annoncerer på jeres hjemmeside med, at I har varen på lager, men I på den anden side ikke kan levere min tilsvarende vare før på fredag. Hvordan kan det hænge sammen?

I har heller ikke udtømt mulighederne for at yde en fornuftig kundeservice ved f.eks. at fremskynde leveringen med pakkepost eller tilbyde en Collect@Store på et af de 23 varehuse, hvor I rent faktisk har varen på lager jf. jeres hjemmeside.

Mht. prisdifference, så er der jo ikke tale om en direkte difference, men en difference mellem en annonceret normalpris i forbindelse med et særtilbud og en meget hurtig efterfølgende prisjustering. Indgår den slags sager i jeres prisgaranti? Uanset hvad, så er min pointe blot, at jeg burde kunne forvente at få varen, så snart I har den på lager.

Indtil videre må jeg fastholde min bedømmelse, da jeg allerede har forklaret mine synspunkter og I ikke har gjort noget konkret ved sagen.